# François Sudre
| Jean-François Sudre |

|  | Grabom - Solresol |

| Jean-François Sudre |

|  | Grabom - Solresol |

| Tuveli icde Yamba |

| Tuveli icde Aveem |


François Sudre
{{Korikaf kroj|korik=Jean-François Sudre|evleem=1787-1862|kira=[[Franca]]f lexusik}}
{{Teliz toza}}
'''Jean-François Sudre''' nazbalayar koe Albi, kre koe Saint-Etienne adlutaxo, ba 15/08/1787 aze awalkeyer koe lerde meok ke [[Paris]] widava ba 3/08/1862. Bat lexusik gilton zo yoltegar opelon gu François. In kotgrupaf nope redura va [[Solresol]] lexafa kotikafa ava is nope gandura va sumepulvira. Dere tiyir lexusik is tavesik va lexura.

Inafe gadikye tiyir Jacques Sudré dolekik. Gadikya tiyir Françoise Vignès. Jean-François Sudre va Marie-Joséphine Hugot yerumayar ba 19/04/1855 koe tole banugalef meok ke [[Paris]]. Moi inafa awalkera, bam zo kotawayar koe Montmartre awalkikxo.

== Blirizva ==
Den ''Conservatoire National Supérieur de Musique et de Danse'' ( CNSMD ), ko Paris widava, zo dostegayar. Batlize mbi taveyer gan François-Antoine Habeneck icde dingeltura is gan Charles-Simon Catel icde tama. Va dank is tasilura koe sayakafa bema ke Sorèze dota taveyer aze bak 1818 va bema ta acedafa tavera va lexa zabduyur koe [[Toulouse]] widava ise va yon grabom sanegar. Bak 1822, va lexafa dolta koe Paris turunkayar.

== Lexafa kotikafa ava ==
Mali 1817, va bolk ta sumufa golera kan mam bas stalta trakur. Bak taneaksat ke 1828, va bat bolk pu [[Institut De France]] kizey drager ta rindera. Batlize, tuzda dem Prony ayik isu Arago isu Fourier isu Baoul-Rochette isu Cherubi isu Lesueur isu Berlon isu Catel isu Boieldieu va vanovara muxar. Francavon ina muxayar : « ''Tuzda folir da bata warzafa golerinda va trak, va yon guntap rofirvir ise da bolk ke Sudre weltik va rigot ke dokiafa is favlafa kosmara dogiskir.'' »

Bat ganduks va ava sotir teci sumesutesiki. In sotir lexafi sumesutesiki, i tela taneafa sumepulvirinda. Tela kotikafa lexafa ava sotir muxarinda va ayafa pulva kan tel 7 melzolk. Ina, skuson anton va abic melzolk, ronover va muxara va kot trak. Ina tir kotikafa numen kan ina englik do tcileik ok do rossiik ok do siniik okz- rogolenyed.

François Sudre va rieta icde unera va mamolk ta jadifa avotxa toz diyir yoke undeks ke jontik swavapik viunsuyus va avopa is siskeyes va rieta icde erava mu tana kotikafa ava.

== Ara vuestexa ==
<small>
* (fr) «&nbsp;''Les Merveilles de la science ou description populaire des inventions modernes'' ; Louis Figuier ; 1868&nbsp;» [https://gallica.bnf.fr/ark:/12148/bpt6k24675w/f73.image.r=sudre male 69<sup>-e</sup> bu kale 76<sup>-e</sup>] ik [https://fr.wikisource.org/wiki/Page:Figuier_-_Les_Merveilles_de_la_science,_1867_-_1891,_Tome_2.djvu/73 Wikisource]
</small>

|style="vertical-align: top;"|
{{Lexusik
| yolt = Jean-François Sudre
| ewava = Sudre.png
| pebuda = Solresol, ava, ≈ toza ke san-lerdeafa decemda
| koblira = 15/08/1787
| koblixo = [[Albi]], [[Franca]]
| awalkera = 3/10/1862
| awalkexo = [[Paris]], [[Franca]]
| vedeyot = [[Franca]]
| eba = [[:Category:Lexopa|Lexopa]]
| grabom = <br>
* ''[[Solresol]]''
}}
{{Tuveli:Aveem teliz|}}
{{Teliz tena}}
[[Loma:Lexopa|Sudre (François)]]
[[Loma:Francaf lexusik|Sudre (François)]]
[[Loma:XIX-eafa decemda|Sudre (François)]]
{{#invoke:Interwiki|interwiki|qid=Q12742}}
[{"title": "| Jean-Fran\u00e7ois Sudre |", "data": {"Koblira": "15/08/1787, \u00b7 Albi, Franca", "Awalkera": "3/10/1862, \u00b7 Paris, Franca", "Vedeyot": "Franca", "Eba": "Lexopa", "Serna": "\u2014"}}]